钦定古今图书集成/明伦汇编/宫闱典/第094卷 > 公主 下嫁萧德用
## 钦定古今图书集成/明伦汇编/宫闱典/第094卷 > 公主 下嫁萧德用

按《金史萧玉传》：玉，奚人，既从萧𥙿诬宗本罪，海陵喜
甚，自尚书省令史为礼部尚书，加特进，数月，为参知
政事，俄授猛安子，尚公主。海陵谓玉曰：“朕始得天下，
常患太宗诸子方强，赖社稷之灵，卿发其奸，朕无以
报此功，使朕女为卿男妇，代朕事卿也。”子德用，大定
二十四年，尚书省奏玉子德用当升除。上曰：“海陵假
口于玉，以快其毒，玉子岂可升除耶？”